Koronavirus: SA toets reeds 95 | Maroela Media
Koronavirus: SA toets reeds 95
Die Nasionale Sentrum vir Oordraagbare Siektes (Nios) het reeds 95 mense vir die dodelike koronavirus, oftewel Covid-19, getoets, het woordvoerder Sinenhlanhla Jimoh Woensdag gesê. Van dié mense was 53 onder waarneming.
Ál die toetse was negatief.
"Die Nios bevestig dat daar nog geen bevestigde Covid-19-gevalle in Suid-Afrika is nie," het sy gesê.
Die Nios werk saam met die Afrika- Sentrums vir Siektebeheer, die Wêreldgesondheidsorganisasie (WGO) en Roche Scientific om ander Afrika-lande op te lei om laboratoriumtoetse vir die siekte te doen.
"Die Nios is 'n verwysingslaboratorium vir die WGO en het reeds toetse vir heelparty Afrika-lande gedoen. Hy gaan voort om leiding te gee en gesondheidswerkers in Suid-Afrika en op die res van die vasteland te ondersteun," het Jimoh gesê.
Suid-Afrika bly intussen steeds op 'n hoë gereedheidsgrondslag vir Covid-19 en daar word deurlopend voorberei vir enige moontlike uitbreking.
Volgens die WGO het geen nuwe lande teen gister enige nuwe voorvalle van die uitbreking van die virus aangemeld nie.
Volgens die organisasie se jongste beskikbare syfers is daar wêreldwyd nou reeds 75 204 voorvalle van die siekte aangemeld en 2 006 mense het reeds gesterf.
Mogale City 'sleep voete' met aanstel van nuwe burgemeester
Zondo-kommissie: Erg persoonlike vrae vir SAL-werkers moet 'korrupsie bekamp'
My vraag is net, hoe compitent is die mense wat die toetse uitvoer of is dit maar weer net n issue van ken iemand wat iemand ken en dis hoekom die werk gekry is en nie oor jou actual kwalifikasies nie
Die korrekte Afrikaanse woorde is as volg: bevoeg vir compitent, aangeleentheid vir issue en werklike vir actual.
Dankie Johann, ek glo as jy wil kommentaar lewer moet jy darem bevoeg wees daarvoor
Agter die skerms.....
Koronavirus is 'n erge virus – en almal gaan net aanneem dit is 'n gewone verkoue – persone wat nie medies het nie gaan net dink dit is normaal en iets by die apteek kry – dit is vir my kommerwekkend, baie kommerwekkend.
Maar hulle het mos gese as jy knoffel eet is jy ok?
As daar alreeds mense en veral babas doodgaan van n virus in ons hospitale glo ek nie daar is competent mense om hierdie dodelik virus te keer of te behandel as dit SA tref nie.